title: Albert Marquet
text: Bato xo liote tid greelt ke antucafa kelda lize anamefa auluca gu kobrara ganer : Seine bost ke Marquet tir dilixo tcaston tuitupayano gu klubafa ayikafa tigira ik yona tcastafa tota lize tcaza ke ruxeem ik mona ik rujod vamoe ora va antafa rowina blizesira loviele nutadled. Inaf ukeem zakodackaf dem abica rukuzafa uka gedelon drivayana gu bat nyases alpoz va int dolantir. Yambik va corara va lan debak djukatualudevar, bal warzafa jonvielera gire worar ise moe rujda gin kobaver. Marquet va « vildeks dem azafa tugodjasa bagalara isu pestalera » lodam vereaca jugemeyena gan litevik firvir. Estobasa buricara inon karolana va delaf vemiz ke inyon buneks tiskad, tulon dadoda ke voa van zida ik xuoda ke noriskeem ik aaleem, i levconyaks ke fliotaf conyukaks.